	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	…………. 2011. a. nr 

	
	


Narva Balti Elektrijaama 11. energiaploki biokütusega varustamise kompleksi rajamise keskkonnamõju hindamise algatamata jätmine

1. ASJAOLUD JA MENETLUSE KÄIK

07. detsembril 2010. a esitas Eesti Energia Narva Elektrijaamad AS Narva Linnavalitsuse Arhitektuuri- ja Linnaplaneerimise Ametile ehituslubade taotlused Balti Elektrijaama 11. energiaploki biokütusega varustamise kompleksi rajamiseks Balti Elektrijaama territooriumile (vastavalt Argrov Projekt OÜ poolt koostatud Elektrijaama tee 59 ja Elektrijaama tee 63a territooriumile tootmishoonete kõrvalhoonete ja uute rajatiste projekteerimise ehitusprojektile, töö nr P-55-10, 2010. a.). 
23.11.2010. a kirjaga nr V6-643868-2 Kekskonnaamet Viru regioon teavitas, et on tutvunud antud projektiga ning ei oma vastuväited antud projekti kohta.

Kavandatav tegevus näeb ette biokütuse lao, mahalaadimiskompleksi, proovivõtusüsteemi, sõelumis-purustushoone, konveieri vaheladestuspunkrite ja energiaploki koldesse etteandmise seadmete rajamise.
Ehitamise eesmärgiks on alternatiivse kütusega elektrienergia tootmise suurendamine1 %-lt kuni 5 %-ni. Balti Elektrijaama 11. plokis kasutatakse koos põlevkiviga lisakütusena biokütust. Käesoleval ajal antakse biokütus ette olemasoleva põlevkivi süsteemi kaudu. Projekti eesmärk – eraldi rajatised biokütuse mahalaadimiseks ja etteandeks. Ehitusplats paikneb Narva linna tööstusrajoonis Elektrijaama 59 ja 63a. Kahe katla võimsus küünib 550 MW, sellest biokütusega 165 MW. Biokütus koosneb peenestatud turbast ja hakitud puidujäätmetest suvalises vahekorras. Kontseptsioon näeb ette biokütuse põletamise kahes katlas vaheldumisi põlevkivi keevkihis põletamisega. Biokütuse ettevalmistamise süsteem on täielikult eraldatud põlevkivi ettevalmistusest ja mõlemad nad omavad eraldi kütuse etteannet katla koldesse.
Keskkonnamõju hindamise ja keskkonnajuhtimissüsteemi seaduse (KeHJS) § 6 lõike 2 punkti 3 kohaselt peab otsustaja (antud juhul ehitusloa andja) andma eelhinnangu selle kohta, kas energeetika valdkonna tegevusel on oluline keskkonnamõju. 
Tulenevalt KeHJS § 7 lõikest 1 otsustaja on Narva Linnavalitsus, sest väljastab vajalikud tegevusload (ehitusluba või ehitise kasutusluba).

Vabariigi Valitsuse 29. augusti 2005. a määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu” § 2 lg 1 järgi tuleb keskkonnamõju hindamise algatamise vajalikkust hinnata kui elektrijaama või muu põletusseadme rajamisel (püstitamine) või laiendamisel ning elektri- või soojusenergia tootmisel nominaalne soojusvõimsus on 50-299 MW. 
Vastavalt KeHJS §-le 6 lõikes 2 ning KeHJS §-le 6 lõikes 3 loetletud kriteeriumidele otsustaja annab eelhinnangu kavandatava tegevuse kohta ja otsustab, kas keskkonnamõju hindamise läbiviimine on vajalik või mitte.
Seega, Narva Linnavalitsus otsustajana on seisukohal, et Elektrijaama tee 59 ja Elektrijaama tee 63a territooriumidele tootmishoonete, kõrvalhoonete ja uute rajatiste eelprojektiga kavandataval tegevusel ei ole olulist keskkonnamõju ning KeHJS § 6 lõike 2, § 11 lõike 2  alusel keskkonnamõju hindamine tuleb jätta algatamata, kuna:
Balti Elektrijaama 11. energiaploki biokütusega varustamise kompleksi rajamisel keskkonnamõju hindamise läbiviimine ei ole vajalik järgnevatel põhjustel:

1.1. tegevus toimub Balti Elektrijaama tööstusterritooriumi piirides. Kuna tegevuse tulemusena vähenevad saasteainete kontsentratsioonid suitsugaasides ning suitsugaaside väljutamiseks kasutatakse olemasolevat korstnat, ei suurene ka lähiümbruse keskkonnakoormus;
1.2. kavandatava kompleksiga suurendatakse biokütuse kasutamist Balti Elektrijaama 11. energiaplokis praegusest ca. 10 %-st kuni 30 %-ni. Energiaploki jäätme- ja energiamahukus ning taastumatute loodusvarade kasutamine seetõttu väheneb;
1.3. kavandatava tegevuse eesmärgiks on biokütuse osakaalu suurendamine ja sellest tulenev atmosfääriheitmete vähendamine, mis ei too endaga kaasa negatiivseid muudatusi elektrijaama mõjus keskkonnale;
1.4. kavandatav tegevus ei suurenda elektrijaama avariiolukordade esinemise võimalikkust;
1.5. kavandataval tegevusel puudub negatiivne mõju Natura 2000 alale või mõnele muule kaitstavale loodusobjektile;
1.6. võimalik ehitustööde käigus tekkiv negatiivne keskkonnamõju on väheoluline, ajaliselt piiratud ning lokaliseeritud elektrijaama territooriumile, tegevuse positiivne mõju aga püsiv.
Seega puudub kavandataval tegevusel eeldatavasti oluline keskkonnamõju.
2. ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 3 kohaselt lahendab ja korraldab kohaliku elu küsimusi, mis ei kuulu volikogu pädevusse.
2.2. Keskkonnamõju hindamise ja keskkonnajuhtimissüsteemi seaduse (KeHJS) §7 lõike 1 järgi tegevusluba on ehitusluba või ehitise kasutusluba.
2.3. KeHJS §9 kohaselt otsustaja on tegevusloa andja.

2.4. KeHJS §11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.

2.5. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.6. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.  OTSUS

Mitte algatada Balti Elektrijaama 11. energiaploki biokütusega varustamise kompleksi rajamise keskkonnamõju hindamist.
4. RAKENDUSSÄTTED

4.1. Narva Balti Elektrijaama 11. energiaploki biokütusega varustamise kompleksi rajamise keskkonnamõju hindamise algatamata jätmise otsusega saab tutvuda Narva Linnavalitsuse Arhitektuuri- ja Linnaplaneerimise Ametis vastuvõtuaegadel - esmaspäeviti kell 13.00-17.00; kolmapäeviti 10.00-12.00 ja 13.00-17.00.
4.2. Narva Linnavalitsuse Arhitektuuri- ja Linnaplaneerimise Ametil korraldada keskkonnamõju strateegilise hindamise algatamata jätmise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ajalehes, milles Narva linn avaldab oma ametlikke teadaandeid.
4.3. Korraldust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.

4.4. Korraldus jõustub teatavakstegemisest.

